Okresná prokuratúra Zvolen 
Trhová 1, 960 19 Zvolen 1

Sp. zn. : 3 Pv 90/12/6611	Zvolen, 23.5.2012
EEČ : 2-51-64-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Zvolen
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
od presne nezisteného času dňa 05.01.2012, kedy si od doposiaľ nezistenej osoby zadovážil, do 00.20 hod. dňa 06.01.2012, kedy bol kontrolovaný príslušníkmi polície, v meste XXXXX, okres XXXXX, na Lučeneckej ceste, pri čerpacej stanici Shell, pri sebe prechovával bez povolenia papierovú skladačku s rastlinným materiálom rodu Cannabis celkovej hmotnosti 0,72 gramu, ktorá látka je v zmysle Zákona č. 13/2004 Z.z,, ktorým sa mení a dopĺňa Zákon č. 139/1998 Z.z. o omamných látkach, psychotropných látkach a prípravkoch, v znení zákona č. 260/1999 Z.z. v zozname omamných a psychotropných látok zaradená do I. skupiny psychotropných látok, pričom uvedené množstvo zodpovedá najmenej trom obvykle jednorazovým dávkam
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OO PZ XXXXX uznesením sp. zn. ORP-148/ZV-ZV-2012 zo dňa 09.02.2012 podľa § 199 ods. 1 Trestného poriadku začal trestné stíhanie pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa §171 ods. 1 Trestného zákona. Následne dňa 14.03.2012 pre uvedený prečin podľa § 206 ods. 1 Trestného poriadku vzniesol obvinenie XXXXX, nar. XXXXX, trvale bytom XXXXX, XXXXX na tom skutkovom základe, že 
od presne nezisteného času dňa 05.01.2012, kedy si od doposiaľ nezistenej osoby zadovážil, do 00.20 hod. dňa 06.01.2012, kedy bol kontrolovaný príslušníkmi polície, v meste XXXXX, okres XXXXX, na Lučeneckej ceste, pri čerpacej stanici Shell, pri sebe prechovával bez povolenia papierovú skladačku s rastlinným materiálom rodu Cannabis celkovej hmotnosti 0,72 gramu, ktorá látka je v zmysle Zákona č. 13/2004 Z.z,, ktorým sa mení a dopĺňa Zákon č. 139/1998 Z.z. o omamných látkach, psychotropných látkach a prípravkoch, v znení zákona č. 260/1999 Z.z. v zozname omamných a psychotropných látok zaradená do I. skupiny psychotropných látok, pričom uvedené množstvo zodpovedá najmenej trom obvykle jednorazovým dávkam.

Obvinený XXXXX sa ku skutku, ktorý mu je kladený za vinu v plnom rozsahu priznal, svoje konanie oľutoval a vyslovil súhlas s podmienečným zastavením trestného stíhania. Zo spáchania skutku je obvinený okrem vlastného doznania usvedčovaný aj svedeckými výpoveďami svedkov XXXXX, XXXXX, XXXXX a XXXXX a zadováženými listinnými dôkazmi, najmä odborným stanoviskom KEU Slovenská Ľupča, z ktorého vyplýva, že rastlinný materiál nájdený u obvineného je látkou, ktorá je v zmysle Zákona č. 13/2004 Z.z,, ktorým sa mení a dopĺňa Zákon č. 139/1998 Z.z. o omamných látkach, psychotropných látkach a prípravkoch, v znení zákona č. 260/1999 Z.z. v zozname omamných a psychotropných látok zaradená do I. skupiny psychotropných látok, pričom uvedené množstvo zodpovedá najmenej trom obvykle jednorazovým dávkam.

Vzhľadom na povahu spáchaného prečinu nevznikla žiadna škoda.

Vyhodnotením zadovážených dôkazov je možné konštatovať, že konanie obvineného XXXXX napĺňa všetky zákonné znaky skutkovej podstaty prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa §171 ods. 1 Trestného zákona, pretože  neoprávnene prechovával pre vlastnú potrebu omamnú látku.

Obvinený nebol v minulosti odsúdený. Dňa 15.9.2011 bol uznaný vinným z priestupku podľa § 7 ods. 1 písm. a/ Zákona č. 377/2004 Z.z. o ochrane nefajčiarov v platnom znení, za čo mu príslušníkmi Oddelenia železničnej polície PZ XXXXX bola v blokovom konaní uložená pokuta vo výške 5,- €. 
Trestný zákon v §171 ods. 1 ustanovuje trestnú sadzbu odňatia slobody až na tri roky. Ide teda o prečin kde pri splnení ostatných zákonom požadovaných podmienok, prichádza do úvahy podmienečné zastavenie trestného stíhania.

S poukazom na uvedené skutočnosti možno podmienečné zastavenie trestného stíhania podľa § 216 ods. 2 Trestného poriadku voči obvinenému pre prečin podľa § 171 ods. 1 Trestného zákona považovať aj vzhľadom na uloženú skúšobnú dobu za postačujúce. 

Podľa § 216 ods. 2 Trestného poriadku bola obvinenému určená skúšobná doba v trvaní dvanástich mesiacov. Skúšobná doba začína plynúť právoplatnosťou tohto uznesenia o podmienečnom zastavení trestného stíhania. Ak obvinený v priebehu skúšobnej doby povedie riadny život, prokurátor, ktorý v prvom stupni trestné stíhanie podmienečne zastavil rozhodne, že sa osvedčil, inak rozhodne, a to aj počas skúšobnej doby, že sa v trestnom stíhaní pokračuje /§ 217 ods. 1 Trestného poriadku/.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kmeč
prokurátor